CELEX: 32013R0261
Language: et
Date: 2013-03-21 00:00:00
Title: Nõukogu rakendusmäärus (EL) nr 261/2013, 21. märts 2013 , millega rakendatakse määruse (EL) nr 753/2011 (milles käsitletakse teatavate isikute, rühmituste, ettevõtjate ja üksuste vastu suunatud piiravaid meetmeid seoses olukorraga Afganistanis) artikli 11 lõikeid 1 ja 4

22.3.2013   
            
            
               ET
            
            
               Euroopa Liidu Teataja
            
            
               L 82/18
            
         NÕUKOGU RAKENDUSMÄÄRUS (EL) nr 261/2013,
   21. märts 2013,
   millega rakendatakse määruse (EL) nr 753/2011 (milles käsitletakse teatavate isikute, rühmituste, ettevõtjate ja üksuste vastu suunatud piiravaid meetmeid seoses olukorraga Afganistanis) artikli 11 lõikeid 1 ja 4
   EUROOPA LIIDU NÕUKOGU,
   võttes arvesse Euroopa Liidu toimimise lepingut,
   võttes arvesse nõukogu 1. augusti 2011. aasta määrust (EL) nr 753/2011, milles käsitletakse teatavate isikute, rühmituste, ettevõtjate ja üksuste vastu suunatud piiravaid meetmeid seoses olukorraga Afganistanis, (1) eriti selle artikli 11 lõikeid 1 ja 4,
   ning arvestades järgmist:
   
               (1)
            
            
               Nõukogu võttis 1. augustil 2011 vastu määruse (EL) nr 753/2011.
            
         
               (2)
            
            
               ÜRO Julgeolekunõukogu resolutsiooni 1988 (2011) punkti 30 kohaselt loodud ÜRO Julgeolekunõukogu komitee ajakohastas ja muutis 11. veebruaril ja 25. veebruaril 2013 loetelu isikutest, rühmitustest, ettevõtjatest ja üksustest, kelle suhtes kohaldatakse piiravaid meetmeid.
            
         
               (3)
            
            
               Määruse (EL) nr 753/2011 I lisa tuleks vastavalt muuta,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EL) nr 753/2011 I lisa muudetakse vastavalt käesoleva määruse lisale.
   Artikkel 2
   Käesolev määrus jõustub Euroopa Liidu Teatajas avaldamise päeval.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 21. märts 2013
      
         
            Nõukogu nimel
         
         
            eesistuja
         
         P. HOGAN
      
   
   
      (1)  ELT L 199, 2.8.2011, lk 1.
   
      LISA
      I.   Määruse (EL) nr 753/2011 I lisas esitatud loetelu kanded allpool nimetatud isikute kohta asendatakse järgmiste kannetega.
      A.   Talibaniga seotud isikud
      
                  1.
               
               
                  Abdul Jalil Haqqani Wali Mohammad (teiste nimedega: a) Abdul Jalil Akhund, b) Mullah Akhtar, c) Abdul Jalil Haqqani, d) Nazar Jan)
                  Tiitel: a) maulavi, b) mulla. Loetellu kandmise põhjused: Talibani režiimi ajal välisministri asetäitja. Sünniaeg: ligikaudu 1963. Sünnikoht: a) Arghandabi ringkond, Kandahari provints, Afganistan, b) Kandahari linn, Kandahari provints, Afganistan. Kodakondsus: Afganistan. Passi nr: OR 1961825 (välja antud Mullah Akhtari nimele 4. veebruaril 2003 Afganistani konsulaadi poolt Quettas, Pakistanis; pass kaotas kehtivuse 2. veebruaril 2006). Muu teave: a) viibib arvatavalt Afganistani ja Pakistani piirialal; b) alates 2007. aasta maist Talibani ülemnõukogu liige; c) Talibani nõukogu finantskomisjoni liige; d) Atiqullah Wali Mohammadi vend. ÜRO poolt loetellu kandmise kuupäev: 25.1.2001.
               
            
                  2.
               
               
                  Atiqullah Wali Mohammad (teise nimega: Atiqullah)
                  Tiitel: a) hadži, b) mulla. Loetellu kandmise põhjused: Talibani režiimi ajal avalike tööde ministri asetäitja. Sünniaeg: ligikaudu 1962. Sünnikoht: a) Tirin Koti ringkond, Uruzgani provints, Afganistan, b) Khwaja Maliki küla, Arghandabi ringkond, Kandahari provints, Afganistan. Kodakondsus: Afganistan. Muu teave: a) Talibani ülemnõukogu poliitikakomisjoni liige 2010. aastal, b) viibib arvatavalt Afganistani ja Pakistani piirialal, c) kuulub Alizai hõimu, d) Abdul Jalil Haqqani Wali Mohammadi vend. ÜRO poolt loetellu kandmise kuupäev: 31.1.2001.
               
            Lisateave sanktsioonide komitee poolt loetellu kandmise põhjuste kirjeldavast kokkuvõttest
      Pärast Kabuli vallutamist Talibani poolt 1996. aastal määrati Atiqullah ametikohale Kandaharis. 1999. või 2000. aastal nimetati ta põllumajandusministri esimeseks asetäitjaks, seejärel Talibani režiimi avalike tööde ministri asetäitjaks. Pärast Talibani režiimi langemist sai Atiqullahist Talibani tegevohvitser Afganistani lõunaosas. 2008. aastal sai temast Afganistani Helmandi provintsi Talibani kuberneri asetäitja.
      II.   Järgmine kanne lisatakse loetellu, mis on esitatud määruse (EL) nr 753/2011 I lisas.
      A.   Talibaniga seotud isikud
      
                  1.
               
               
                  Ahmed Shah Noorzai Obaidullah (teiste nimedega: a) Mullah Ahmed Shah Noorzai, b) Haji Ahmad Shah, c) Haji Mullah Ahmad Shah, d) Maulawi Ahmed Shah, e) Mullah Mohammed Shah
                  Tiitel: a) mulla, b) maulavi. Sünniaeg: a) 1. jaanuar 1985, b) 1981. Sünnikoht: Quetta, Pakistan. Passi number: Pakistani passi number NC5140251, välja antud 23. oktoobril 2009, kaotab kehtivuse 22. oktoobril 2014. Riiklik isikukood: Pakistani riikliku isikutunnistuse number 54401-2288025-9. Aadress: Quetta, Pakistan. Muu teave: a) ettevõtte Roshan Money Exchange omanik ja juht, b) osutas finantsteenuseid Ghul Agha Ishakzaile ja muudele Talibani liikmetele Helmandi provintsis. ÜRO poolt loetellu kandmise kuupäev: 26.2.2013
               
            Lisateave sanktsioonide komitee poolt loetellu kandmise põhjuste kirjeldavast kokkuvõttest:
      Ahmed Shah Noorzai Obaidullah on ettevõtte Roshan Money Exchange omanik ja juht. Ettevõte annab finants-, materiaalset ja tehnoloogilist abi ning osutab finants- ja muid teenuseid Talibanile ja Talibani toetuseks. Roshan Money Exchange hoiustab ja edastab rahalisi vahendeid Talibani sõjaliste operatsioonide ning Talibani rolli toetamiseks Afganistani uimastikaubanduses. Alates 2011. aastast on Roshan Money Exchange olnud üheks peamiseks rahateenuste osutajaks (hawala), keda Talibani liikmed Helmandi provintsis kasutavad. Ahmed Shah on osutanud hawala teenuseid Talibani juhtidele Helmandi provintsis mitme aasta jooksul ning alates 2011. aastast oli ta Talibani poolt usaldatud rahateenuste osutaja. 2012. aasta alguses andis Taliban Ahmed Shahile korralduse kanda raha mitmele hawalale Lashkar Gahis (Helmandi provints), kust üks Talibani kõrgema astme juht need vahendid eraldas.
      2011. aasta lõpus koondas Ahmed Shah kokku sadu tuhandeid USA dollareid, et need Talibani finantskomisjonile üle kanda, ning tegi sadade tuhandete USA dollarite väärtuses ülekandeid Talibani, sealhulgas Talibani kõrgema astme juhtide heaks. 2011. aasta lõpus võttis Ahmed Shah oma Quettas (Pakistan) asuva hawala haru kaudu vastu ka Talibani nimel tehtud ülekande, mille raha kasutati väetiste ja isetehtud lõhkeseadmete komponentide, sealhulgas patareide ja süütenööride ostmiseks. 2011. aasta keskel tegi Talibani finantskomisjoni juht Gul Agha Ishakzai Ahmed Shahile ülesandeks hoiustada oma ettevõttes Roshan Money Exchange Talibani jaoks mitu miljonit USA dollarit. Gul Agha selgitas, et kui raha oli vaja üle kanda, andis ta Ahmed Shahile teada Talibani poolse vastuvõtja. Seejärel eraldas Ahmed Shah oma hawala süsteemi kaudu nõutud summa. Alates 2010. aasta keskpaigast teostas Ahmed Shah rahaülekandeid Pakistani ja Afganistani vahel Talibani juhtide ja uimastikauplejate jaoks. Lisaks oma abistavale tegevusele annetas Ahmed Shah 2011. aastal Talibanile suuri, kuid täpsustamata summasid.